open-index/open-wikipedia-markdown huggingface dataset:
Ronald Turini

**Ronald Turini** (s. 30. syyskuuta 1934 Montreal) on kanadalainen pianisti ja musiikkipedagogi. Hänen syntyi yhdysvaltalais-italialaiselle isälle ja tanskalaistaustaiselle kanadalaiselle äidille. Hän sai hyvin varhaista pianonsoiton opetusta äidiltään ja Frank Hansonilta McGillin konservatoriossa. Yhdeksänvuotiaana hän pääsi Québecin musiikkikonservatorioon, jossa häntä opettivat vuoteen 1950 saakka Yvonne Hubert, Germaine Malépart ja Isidor Philipp. Hän voitti Prix Archambaultin vuonna 1950 ja pääsi New Yorkin Mannes Collegeen vuonna 1953. Siellä häntä opettivat Isabelle Vengerova ja Olga Stroumillo, joista jälkimmäinen tutustutti hänet Vladimir Horowitziin, josta tuli hänen opettajansa viiden vuoden ajaksi.

Turini voitti kansainvälisiä kilpailuita Italiassa, Sveitsissä ja Belgiassa vuosina 1958 ja 1960. Hänen Carnegie Hall -debyyttinsä arvosteli positiiviseen sävyyn Harold C. Schonberg *[[New York Times]]* -lehdessä 24. tammikuuta 1961. Turini saavutti pian kansainvälisen maineen ja kiersi 1960-luvun aikana Neuvostoliitossa sekä Etelä-Amerikassa. Euroopassa hän esiintyi muun muassa Concertgebouw-orkesterin kanssa Amsterdamissa ja Lontoon Wigmore Hallissa. Montrealin sinfoniaorkesterin solistina hän toimi moneen otteeseen.

Vuonna 1975 Turini oli Quartet Canadan perustajajäsen, ja vuonna 1977 hän aloitti opettamisen Länsi-Ontarion yliopistossa. Hänen ohjelmistoonsa on kuulunut muun muassa Edvard Griegin, Robert Schumannin ja Sergei Rahmaninovin konserttoja.

## Lähteet
Ivo Kurtini

**Ivica ”Ivo” Kurtini** (, 23. kesäkuuta 1922 Zagreb, Serbien, kroaattien ja sloveenien kuningaskunta – 12. syyskuuta 1990 Rijeka) oli Jugoslaviaa edustanut vesipalloilija ja olympiamitalisti.

Kurtini saavutti Jugoslavian maajoukkueessa olympiahopeaa Helsingissä 1952. Hän kuului maajoukkueeseen myös Lontoon kesäolympialaisissa 1948. Kurtini saavutti myös kaksi EM-mitalia.

## Lähteet
* Profiili  Kroatian olympiakomitea 
* Ivo Kurtini Bio, Stats, and Results Olympics at Sports-Reference.com 

### Viitteet
Petar Šegvić

**Petar Šegvić** (, 25. kesäkuuta 1930 Split – 7. kesäkuuta 1990 Split) oli Jugoslaviaa edustanut soutaja ja olympiavoittaja.

Šegvić voitti perämiehettömässä nelosessa olympiakultaa Helsingissä 1952.

## Lähteet
* Profiili Kroatian olympiakomitea 
* Petar Šegvić Bio, Stats, and Results Olympics at Sports-Reference.com 

### Viitteet

## Aiheesta muualla
Mickaël Debève

**Mickaël Debève** (s. 1. joulukuuta 1970) on ranskalainen jalkapallovalmentaja ja entinen keskikenttäpelaaja. Heinäkuusta 2021 lähtien hän on toiminut Toulousen apuvalmentajana.

## Ura

Debève aloitti pelaajauransa Toulousen joukkueessa ja debytoi edustusmiehistössä kaudella 1986/87. Hän jäi vähälle peliajalle Jacques Santinin valmentaessa Toulousea, mutta uusi valmentaja Pierre Mosca nosti hänet pelaavampaan kokoonpanoon kaudella 1989/1990 ja seuraavien kausien aikana Debève oli Toulousen runkopelaajia. 

Kesällä 1994 Debève siirtyi RC Lensiin, jossa pelasi uransa menestyksekkäimmät vuodet. Hän oli mukana voittamassa Lensille seurahistorian ainoaa liigamestaruutta kaudella 1997/98. Kaikkiaan Debève edusti Lensia kuusi kautta ja voitti liigamestaruuden lisäksi Coupe de la Liguen mestaruuden. Kauden 1999/2000 hän pelasi lainalla Le Havressa, mutta palasi vielä pelaavaan kokoonpanoon seuraavaksi kaudeksi. Kaudella 2001/02 valmentajaksi tullut Erick Mombaerts ei löytänyt Debèvelle enää roolia joukkueesta ja siirtyi kevätkaudeksi Middlesbrough'n riveihin. Debève palasi Borosta takaisin Ranskaan ja pelasi uransa viimeiset ammattilaisvuodet Amiensissa. 

Kesällä 2004 Debève siirtyi amatöörijoukkue SC Abbevilleen, jossa hän toimi pelaajavalmentajana neljän kauden ajan. Kesällä 2008 hän siirtyi Toulousen organisaatioon reservijoukkueen valmentajaksi. Kaudella 2012/13 hän toimi nuorten valmennuksen koordinointitehtävissä, mutta palasi sen jälkeen takaisin reservijoukkueen valmentajaksi. Toulouse vältti Debèven alaisuudessa suoran putoamisen liigasta ja voitti putoamiskarsinnassa AC Ajaccion yhteismaalein 4–0 ja säilytti sarjapaikkansa. Lens erotti Montanierin valmennustiimeineen Football : Philippe Montanier n’est plus l’entraîneur du RC Lens, Franck Haise intronisé Lavoix du Nord. 25.2.2020. Viitattu 23.7.2021. 

Lens-potkujen jälkeen Debève toimi Montanierin apuvalmentajana belgialaisseura Standard Liègessä syyskaudella 2020/21. He saivat potkut seurasta joulukuussa 2020.Standard de Liège sacks Philippe Montanier, former Lensois coach World Today News. 28.12.2020. Viitattu 23.7.2021. 

Heinäkuussa 2021 Debève palasi Toulousen organisaatioon, kun hänestä tuli jälleen Montanierin apuvalmentaja.Philippe Montanier est le nouvel entraîneur du Toulouse Football Club Toulouse FC. 23.6.2021. Viitattu 23.7.2021. 

## Meriitit
### Pelaajana

* Ranskan mestaruus: 1998
* Coupe de la Ligue: 1999

## Lähteet
USS New York

**USS New York** voi tarkoittaa seuraavia Yhdysvaltain laivaston aluksia:
*USS New York (1776), tykkipursi
*USS New York (1800), 36-tykkinen fregatti
*USS New York (1820), 74-tykkinen linjalaiva
*USS New York (1863), potkurisluuppi ex -*USS Ontario*
*USS New York (ACR-2), panssariristeilijä
*USS New York (BB-34), New York -luokan taistelulaiva
*USS New York City, Los Angeles -luokan ydinsukellusvene
*USS New York (LPD-21), San Antonio -luokan maihinnousualus.
Saatanan kanit

**Saatanan kanit** () on kotimainen Antti Toivosen käsikirjoittama ja Teemu Niukkasen ohjaama lyhytelokuva. Elokuva on esitetty Sundance-festivaaleilla. Elokuva valikoitui noin yhdeksäntuhannen elokuvan joukosta 68 esitettävän elokuvan joukkoon. Elokuva on valittu myös Chicagon kansainväliselle filmifestivaalille, jossa se sai erikoismaininnan.

Elokuva kertoo keskiluokkaisen, liberaalin miehen reaktiosta, kun naapuriin muuttaa saatananpalvojien seksikultti.

## Palkinnot
* Tampereen elokuvajuhlien kotimaisen kilpailun alle 30-minuuttisten elokuvien erikoispalkinto. (2017)

## Lähteet

## Aiheesta muualla
* https://ses.fi/elokuva/saatanan-kanit/
David Guion

**David Guion** (s. 30. syyskuuta 1967) on ranskalainen jalkapallovalmentaja ja entinen puolustaja. Joulukuusta 2023 lähtien hän on toiminut Troyes'n päävalmentajana.  

## Ura

Guion aloitti pelaajauransa Lillen organisaatiossa ja nousi reservijoukkueen kautta edustusmiehistöön kaudella 1988/89. Hän pelasi kahdella ensimmäisellä kaudellaan suhteellisen säännöllisesti, mutta putosi kaudella 1990/91 penkille ja siirtyikin kauden jälkeen SCO Angersin. Guion kuului seuran avainpuolustajien joukkoon ja pääsi kauden 1992/93 päätteeksi juhlimaan nousua pääsarjaan. Kausi 1993/94 jäi Guionin uran viimeiseksi liigatasolla, ja hän esiintyi Angersin alakerrassa 26 ottelussa. Kauden jälkeen hän siirtyi Sedaniin, josta ura jatkui Ligue 2 -tasolla FC Mulhousen ja Red Starin joukkueissa. Uransa kaksi viimeistä kautta Guion pelasi Istres'ssä ja lopetti uransa vuonna 2001.

Valmennusuransa Guion aloitti kaudella 2010/11 Chambéryn päävalmentajana. Hän luotsasi amatöörijoukkueen Ranskan cupissa sensaatiomaisesti puolivälieriin pudottaen matkalla FC Sochaux'n, Stade Brestin ja AS Monacon. Kauden jälkeen Guion siirtyi AS Cannesin päävalmentajaksi. Hän erosi tehtävästään kuitenkin jo tammikuussa 2012. Helmikuussa 2012 hänestä tuli loppukaudeksi US Boulognen apuvalmentaja. Huhtikuussa 2016 Guion toimi lyhyen aikaa Reimsin edustusjoukkueen päävalmentajana Olivier Guéganin potkujen jälkeen. Kesällä 2017 hänet nostettiin uudelleen Reimsin päävalmentajaksi. 

Guionin johdolla Reims säilytti sarjapaikkansa ja sijoittui yllättäen liigassa kahdeksanneksi, mikä oli seuran historian paras sijoitus. Kaudella 2019/20 Reims jatkoi hyviä esityksiään Guionin alaisuudessa ja sijoittui maaliskuussa koronapandemian vuoksi päättyneellä kaudella kuudenneksi. Seura selvisi sijoituksensa myötä Eurooppa-liigan karsintoihin. Europelit päättyivät kuitenkin jo karsintatappioon Fehérvárille. Kausi 2020/21 oli Guionin aikakauden heikoin ja Reims sijoittui liigassa sijalle 14. Kauden jälkeen Guion jätti seuran.

Helmikuussa 2022 Guionista tuli Ligue 1:n viimeiseksi juuttuneen Girondins Bordeaux'n päävalmentaja. Guionin debyyttiottelussa Bordeaux pelasi 1–1 tasapelin AS Monacon kanssa. Ligue1.com. 14.5.2022. Viitattu 21.12.2023.  Guion jatkoi Bordeaux'n päävalmentajana putoamisesta huolimatta. Tavoitteena oli nostaa seura takaisin pääsarjaan, mutta se jäi haaveeksi Bordeaux'n fanien kentälleryntäyksen keskeytettyä joukkueen viimeisen sarjaottelun Rodezia vastaan. Guionin pesti päättyi lopulta potkuihin lokakuussa 2023, kun Bordeaux oli Ligue 2:ssa vasta sijalla 13.

Joulukuun alussa 2023 Guionista tuli Troyes'n päävalmentaja. Guionin johdolla Troyes oli Ligue 2:ssa ollen kauden päätteeksi 17:s. Joukkue säilytti sarjapaikkansa vain, koska Bordeaux pudotettiin taloudellisten syiden vuoksi sarjaporrasta alemmas. Elokuussa 2024 Troyes ilmoitti hetki ennen kauden alkua pidättäneensä Guionin tehtävistään.

## Meriitit

* Ligue 2:n mestaruus: 2018

## Lähteet
Lovro Radonjić

**Lovro Radonjić** (, 26. marraskuuta 1925 Korčula, Serbien, kroaattien ja sloveenien kuningaskunta – 31. heinäkuuta 1990 Rijeka) oli Jugoslaviaa edustanut vesipallon olympiamitalisti ja uimari.

Radonjić saavutti Jugoslavian maajoukkueessa olympiahopeaa Helsingissä 1952 ja Melbournessa 1956. Hän kilpaili uimarina Rooman kesäolympialaisissa 1960. Hän saavutti myös kolme EM-mitalia.

## Lähteet
* Profiili Kroatian olympiakomitea 
* Lovro Radonjić Bio, Stats, and Results Olympics at Sports-Reference.com 

### Viitteet
Ebeneser-talo

**Ebeneser-talo** on Wivi Lönnin suunnittelema rakennus Helsinginkadun varrella Harjun alueella Helsingissä. Ebeneser-säätiön omistuksessa oleva talo rakennettiin päiväkotitoimintaa varten, ja se valmistui vuonna 1908. Se oli Suomen ensimmäisiä lastentarhaksi suunniteltuja rakennuksia, ja siellä toimi myös Suomen ainoa lastentarhanopettajien seminaari vuoteen 1955 asti. Päiväkoti lopetti vuonna 1986 ja opettajakoulutus siirtyi pois talosta vuonna 1993. Sittemmin Helsingin kaupunki on perustanut rakennukseen uudestaan päiväkodin, ja talossa toimii muun muassa Lastentarhamuseo.

## Historia

Hanna Rothman ja Elisabeth Alander perustivat vuonna 1890 Sörnäisten kansanlastentarhan. Lapsimäärän kasvamisen takia lastentarha tarvitsi uusia tiloja. Vuosina 1891–1908 lastentarha toimi Alli Tryggin perustamassa Sörnäisten kansankodissa. Oman Ebeneser-talon rakentamiseksi perustettiin vuonna 1900 Eget hem för Sörnäs folkbarnträdgård - Oma koti Sörnäisten kansanlastentarhalle -yhdistys.

Arkkitehti Wivi Lönn suunnitteli rakennuksen vuonna 1906. Rakennus valmistui vuonna 1908, jolloin siinä aloittivat suomen- ja ruotsinkieliset lastentarhat ja pieni lastenkoti sekä siinä aloitettiin lastentarhanopettajien koulutus. Taloon perustettiin 1919 lastenseimi ja koululaisten päiväkoti.

Ebeneser-talossa toimi vuoteen 1955 asti Suomen ainoa lastentarhanopettajien koulutusta tarjonnut seminaari. Ebeneser-talossakin alkoivat opiskelijamäärät kasvaa, kun päivähoitolaki astui voimaan. Viimeinen päiväkotiryhmä jätti talon vuonna 1986, kun tilat eivät enää riittäneet sekä koululle että päiväkodille. Ebeneser-talo jäi ahtaaksi myös opiskelijoille, minkä seurauksena lastentarhanpettajien koulutus siirtyi sieltä vuonna 1993 Vallilaan. Tämänkin jälkeen Ebeneser-talossa on vieraillut varhaiskasvatuksen opiskelijoita, sillä rakennuksessa toimii Lastentarhamuseo ja Ebeneser-säätiön arkisto. Päiväkotitoiminta palasi rakennukseen vuonna 2017, jolloin Helsingin kaupunki perusti sinne uuden päiväkodin.

## Arkkitehtuuri
Jugendtyyliä edustava Ebeneser-talo oli ensimmäisiä lastentarhaksi suunniteltuja rakennuksia Suomessa. Arkkitehti Lönn halusi korostaa lapsille suunnatussa talossa kodikkuutta ja inhimillisyttä ja vältti siksi laitosmaisia ja yksitoikkoisia ratkaisuja. Julkisivussa on talon tarkoitusta kuvaava teksti ”Lasten hyväksi – Ebeneser – För barnens väl”. Sen tekstinauhasa on spiraalimainen simpukkakuvio, ja julkisivun reliefissä on lapsia leikkimässä ja tekemässä työtä.

Ebeneser-talo on asemakaavassa suojeltu rakennus. Sen ulkoasu on säilynyt alkuperäisessä asussaan, ja sisätiloissa portaikot, aulat ja salit ovat alkuperäisiä. Jokaisen kerroksen tilavat aulat jakaantuvat eri huoneisiin.

## Lähteet

## Aiheesta muualla
Charles Manring

**Charles David Manring** (18. elokuuta 1929 Cleveland, Ohio – 7. elokuuta 1991 Bethesda, Maryland) oli yhdysvaltalainen soutaja ja olympiavoittaja.

Manring voitti kahdeksikossa olympiakultaa Helsingissä 1952.

## Lähteet
* Charley Manring Bio, Stats, and Results Olympics at Sports-Reference.com 

### Viitteet
William Fields

**William Beauford Fields** (6. elokuuta 1929 Forsyth, Georgia – 20. marraskuuta 1992 Gainesville, Georgia) oli yhdysvaltalainen soutaja ja olympiavoittaja.

Fields voitti kahdeksikossa olympiakultaa Helsingissä 1952.

## Lähteet
* Bill Fields Bio, Stats, and Results Olympics at Sports-Reference.com 

### Viitteet
Kangiqsualujjuaq

**Kangiqsualujjuaq** on kylä Pohjois-Quebecissä Ungavanlahden rannikolla. Kylän asukasluku oli vuonna 2016 942 ja asukkaiden valtaosa on inuiteja. Paikalliset harjoittavat kalastusta, metsästystä ja valaanpyyntiä.

## Maantiede
Kangiqsualujjuaq sijaitsee Quebecin provinssin Nord-du-Québecin hallinnollisella alueella Ungavanlahden itärannalla Rivière George-joen suulla.

## Historia
Vuosien 1838 ja 1952 välillä Kangiqsualujjuaq oli Hudsoninlahden kauppakomppanian kauppa-asema. Lähistöllä toimi myös saha, jonka ympärille asutuskeskus rakentui. Nykyisen asutuskeskuksen kulmakivi on kuitenkin vuonna 1959 perustettu kalastusosuuskunta, jolla pyydetään nieriää. Kalastuksen ohella paikalliset harjoittavat karibunmetsästystä ja maitovalaan pyyntiä. Kylä sai nykyisen nimensä Kangiqsualujjuaq vuonna 1980. Nimi on inuktitutin kieltä ja tarkoittaa suurta lahtea. Vuonna 1999 paikallisen koulun liikuntasali tuhoutui lumivyöryssä, jossa sai surmansa yhdeksän henkilöä.

## Väestö
Kangiqsualujjuaqin asukasluku oli Kanadan vuoden 2016 väestönlaskennan mukaan 942 ja vuoden 2011 väestönlaskennassa 874. Kylän asukkaiden suuri valtaosa on inuiteja ja asukkaista 885 henkilöä puhui äidinkielenään inuktitutin kieltä.

## Lähteet
Patrick Melrose

**Patrick Melrose** on brittiläis-yhdysvaltalainen television minisarja vuodelta 2018. Se perustuu Edward St Aubynin osittain omaelämäkerralliseen romaanisarjaan, joka on suomennettu nimellä *Loistava menneisyys: Patrick Melrosen tarina I–III* (Otava 2018). Brittiläiseen yläluokkaan kuuluvan julman isän seksuaalisesti hyväksikäyttämä mies yrittää selvittää välejään menneisyyteensä ja päästä eroon vakavasta päihderiippuvuudestaan. Sarjan nimiosaa näyttelevä Benedict Cumberbatch on saanut roolisuorituksestaan paljon kehuja, ja sarjaa pidetään yhtenä parhaista huumeiden käytön kuvauksista.

Draamaa ja mustaa komediaa yhdistävän sarjan on käsikirjoittanut David Nicholls ja ohjannut saksalainen Edward Berger. Suomessa sarja on katsottavissa suoratoistona HBO Nordic -palvelussa.

## Rooleissa

## Lähteet
Eritrean tutkimus- ja dokumentointikeskus

**Eritrean tutkimus- ja dokumentointikeskus** (, lyhennys RDC) on Eritrean pääkaupungissa Asmarassa toimiva valtiollinen laitos, jolla on tyypillisesti maan kansalliskirjastolle ja -arkistolle annettuja tehtäviä. Kansalliskirjastonhoitajana toimii Azeb Tewolde (10/2017).  
 
Nykyistä keskusta edelsi helmikuussa 1979 perustettu **Eritrean tutkimus- ja tietokeskus** (, lyh. RICE), joka perustettiin Afrikka-tutkija Basil Davidsonin Lontoossa organisoiman kansainvälisen symposiumin jälkeen. RICE oli aluksi ulkomainen autonominen instituutti, joka teki Eritreaa käsittelevää tutkimusta, keräsi ja jakoi koskevaa tietoa aiheesta. Alkujaan päätoimipaikaksi valittiin Italian Rooma, koska siellä oli ennestään laaja kokoelma kirjallisuutta Eritreasta. Sivutoimipisteet perustettiin Eritreaan, Eurooppaan ja Yhdysvaltoihin. RICEssä tehtiin merkittävä määrä tutkimustyötä Eritrean kulttuurista ja historiasta. Sen toimintaan osallistui myös maanpaossa olleita tieteilijöitä Eritreasta ja Afrikan sarvesta. Eritreaa käsitteleviä RICE:n julkaisusarjoja olivat *Eritrea Information* -aikakauslehti (1979-1988) ja *Journal of Eritrean Studies* (JES, 1986-1991). Toimintaa jatkui Roomassa elokuuhun 1988 asti. Heinäkuussa 1988   päätoimipiste siirtyi Eritreaan; sivutoimipisteet jäivät Britanniaan ja Yhdysvaltoihin. 

Itsenäistymistaistelun jälkeen vuonna 1991 tutkimusinstituutin nimi (RICE) vaihdettiin nykymuotoon (*Research and Documentation Centre, RDC *). Elokuussa 1992 RDC:n kokelmiin päätettiin liittää Eritrean kansan vapautusrintaman kahden ministeriön (Department of Information; Department of Politicization, Education and Culture) vuosina 1975 ja 1976 alkunsa saaneet aineistokokoelmat. RDC vastaa myös Eritrean eri ministeriöiden keskeisen aineiston arkistoinnista.  

RDC on asettanut jo vuonna 1994 tavoitteekseen luoda uusi kansallisarkisto Eritreaan. Maahan ei oltu aiemmin perustettu varsinaista kansallisarkistoa, koska alue oli aiemmin erilaisten siirtomaahallintojen vallassa.  

YK:n kehitysohjelma UNEPin mukaan yli 15-vuotiaista eritrealaisista 73,8 prosenttia oli lukutaitoisia vuonna 2015.

## Lähteet

## Aiheesta muualla
*Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380)  (sciencedirect.com)
Syvälahden monitoimitalo

**Syvälahden monitoimitalo** on Turun Hirvensaloon kesällä 2018 valmistunut julkinen rakennus, joka sisältää uuden 800-paikkaisen yhtenäiskoulun, satapaikkaisen päiväkodin ja Turun kaupunginkirjaston Syvälahden kirjaston. Talossa on tilat myös nuorisopalveluille, kouluterveydenhoidolle ja neuvolapalveluille.

Monitoimitalon rakentaminen Hirvensalon Lauttarantaan aloitettiin vuonna 2016 perustus- ja runkotöillä. Rakennuksen on suunnitellut Verstas Arkkitehdit Oy, ja pääurakoijana on toiminut niin sanotulla allianssimallilla NCC Suomi Oy:n ja Caverion Oy:n muodostama ryhmittymä. Rakennuksen pinta-ala on 11&nbsp;370 neliömetriä ja tilavuus 54&nbsp;255 kuutiometriä.

Tiloihin on sijoitettu Turun ammattikorkeakoulun taideakatemian kolmannen vuoden opiskelijoiden taideteos *Formaatio*. Sen ovat toteuttaneet Fanni Jokinen, Emilia Linnavuori ja Iiris Rusi opettajiensa Erika Adamssonin ja Taina Erävaaran ohjauksessa.

## Syvälahden koulu

Syvälahden yhtenäiskouluun siirtyy noin 40 oppilasta Haarlan koulusta Hirvensalon eteläpäästä, noin 125 oppilasta Hirvensalon vanhimmasta koulusta Wäinö Aaltosen koulusta ja noin 400 oppilasta Turun Samppalinnanmäellä sijaitsevasta Luostarivuoren koulusta.

## Syvälahden kirjasto
Hirvensalon kirjasto toimi kesään 2018 asti Wäinö Aaltosen koulun yhteydessä, kunnes se kesätauon aikana muuttaa uusiin tiloihin Syvälahden monitoimitalossa. Uusi Syvälahden kirjasto avattiin 1. elokuuta 2018.

## Lähteet
Chandler Hutchison

**Chandler Hutchison** (s. 26. huhtikuuta 1996 Mission Viejo, Kalifornia) on yhdysvaltalainen koripalloilija.

Hutchison pelasi yliopistokoripalloa Boisen osavaltionyliopistossa vuodet 2014–2018. Chicago Bulls varasi Hutchisonin NBA:han 22. varausvuorolla .

## Lähteet
* Chandler Hutchison College Stats College Basketball at Sports-Reference.com 

### Viitteet
Bad Wolves

**Bad Wolves** on vuonna 2017 perustettu yhdysvaltalainen superyhtye, joka koostuu aiemmin muun muassa In This Momentissa, Divine Heresyssä, God Forbidissa sekä DevilDriverissa soittaneista muusikoista.

Bad Wolves julkaisi ensimmäisen singlensä ”Learn to Live" toukokuun alussa 2017. Marraskuussa yhtye kertoi solmineensa levytyssopimuksen Eleven Seven Musicin kanssa sekä julkaisi toisen singlensä ”Toast to the Ghost”.

Tammikuussa 2018 Bad Wolves julkaisi cover-version The Cranberriesin ”Zombie” -kappaleesta. The Cranberriesin laulaja Dolores O’Riordanin oli tarkoitus laulaa kappaleen lauluosuudet, mutta hän kuoli samana päivänä, jolle äänitys oli suunniteltu. Bad Wolves julkaisi kappaleeseen myös musiikkivideon. Kappale myi Kanadassa kultalevyyn oikeuttavan määrän eli 40 000 kappaletta.

Bad Wolvesin 13 kappaletta sisältävä debyyttialbumi *[[Disobey]]* julkaistiin 11. toukokuuta 2018.

## Diskografia

### Studioalbumit
* *[[Disobey]]* (2018)
* *[[N.A.T.I.O.N.]]* (2019)
* *[[Dear Monsters]]* (2021)
* *[[Die About It]]* (2023)

## Lähteet
* Yhtyeen kotisivut

### Viitteet
Djiboutin kansallinen dokumentaatiokeskus

**Djibouti‎n kansallinen dokumentaatiokeskus** (, tai , vapaa suom. *Dokumentaation,  tietotekniikan ja uuden teknologian hallinto*) on Djiboutin tasavallan pääkaupungissa Djiboutissa toimiva kansalliskirjasto ja -arkisto.  Kansalliskirjaston johtajana eli kansalliskirjastonhoitajana toimi Iltireh Djama Guire (10/2017).

Dokumentaatiokeskus julkaisee Djibutin kansallibibliografiaa vuosittain. Maassa on ollut vapaakappaleoikeuslainsäädäntö vuodesta 1992, keskus saa vapaakappaleet Djibutissa julkaistuista teoksista ja pyrkii hankkimaan yhden kappaleen kutakin maata käsittelevää ulkomailla julkaistua teosta. Vuonna 2013 kansalliskirjastona toimivan keskuksen kokoelmissa raportoitiin olevan 2&nbsp;780 kirjaa.

## Lähteet

   
## Aiheesta muualla
*Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380)  (sciencedirect.com)
Mikrotransaktio

**Mikrotransaktio** () on mikromaksuihin perustuva ansaintamalli, joka esiintyy usein ilmaispeleissä. Mikrotransaktioilla ostetaan virtuaalisia hyödykkeitä ja niiden käyttö on tavallista mobiilipeleissä.

Mikrotransaktioiden myynti perustuu ihmisten psykologialle, jota hyödynnetään suunnittelussa. Heräteostokset hyödyntävät impulsiivisuutta ja ostotilaisuuksia rajoittamalla pakotetaan tekemään hätäisiä päätöksiä. Erilaisia keinoja käytetään, jotta pelaajat ovat onnettomia ja ostaminen tekee heidät onnelliseksi. Myös ihmisten inhoa häviämistä kohtaan käytetään hyväksi kun peliä voi jatkaa käyttämällä lisää rahaa.

Loot box on tavallinen ja yleistyvä muoto mikrotransaktioille. Belgia on kieltänyt loot boxien käytön peleissä ja Havaiji tarkastelee mikrotransaktioiden kieltämistä. Eurooppalainen kuluttajainsuojajärjestö (BEUC) ja jäsenvaltiot aloittivat syyskuussa 2024 toimen digitaalisien esineiden myyntiin liittyen.

## Historia
Mikrotransaktioiden yleistyminen liitetään "freemium" ilmaispeleihin 2000-lukun alkuun. Vuonna 2003 julkaistu *[[MapleStory]]* mahdollisti virtuaaliesineiden ostaminen pelin sisäisellä valuutalla, jota ostettiin oikealla rahalla. Virtuaaliesineet olivat tyypillisesti kosmeettisia. 2010-luvulla mobiilipelit alkoivat käyttää mikrotransaktioita pelin etenemiseen vaikuttaviin esineisiin. 2010-luvun lopulla mikrotransaktiot levisivät laajemmin ja loot boxien myötä samankaltaisuudet uhkapelaamiseen herättivät huomion. Lisäksi joitakin pelejä syytettiin "pay to win" () menetelmistä, jotka muuttavat pelien balanssia.

## Lähteet
São Tomén ja Príncipen kansalliskirjasto

**São Tomén ja Príncipen kansalliskirjasto** () on São Tomén ja Príncipen demokraattisen tasavallan pääkaupungissa São Toméssä toimiva kansalliskirjasto. Nykyinen kansalliskirjaston rakennus on vuodelta 2002.

Vuosina 1994–2002 São Tomén ja Príncipen kansalliskirjaston tehtävää hoiti parlamentin kirjasto (). Osa sen kokoelmista oli peräisin vuodesta 1975 lähtien São Tomén kaupungintalolla toimineesta, mutta myöhemmin rappiolle joutuneesta  kaupunginkirjastosta. Kaupunginkirjaston kokoelmiin kuului 3&nbsp;500–5&nbsp;000 teosta.

Maassa on ollut vuodesta 1952 voimassa Portugalin siirtomaihin annettu vapaakappalelaki.

Kansalliskirjastoa johti vuosina 2011–2012 tohtori Maria Nazaré Ceita.

São Tomén ja Príncipen yli 15-vuotiaasta väestöstä lukutaitoisia oli YK:n kehitysohjelma UNEP:in mukaan 74,9 prosenttia vuonna 2015.

## Lähteet
Dave Robbins

**David "Dave" Robbins** (s. 14. elokuuta 1923 Greenburg, Indiana – syyskuu 2005) oli yhdysvaltalaissyntyinen, vuonna 1965 Kanadan kansalaisuuden saanut pasunisti, säveltäjä, sovittaja ja musiikkipedagogi. Hän muutti vuonna 1951 Vancouveriin ja työskenteli opettajana muun muassa Brittiläisen Kolumbian yliopistossa. Hänen oppilaidensa joukossa olivat Herb Besson, John Capon, Hugh Fraser, Bob Hamper, Sharman King, Rob McKenzie ja Dave McMurdo.

Robbins toimi vuosina 1955–1970 Vancouverin sinfoniaorkesterin ensipasunistina. Hän loi uraa myös jazzmusiikin parissa. Hänen omalle big bandilleen CBC tilasi teoksia Al Macmillanilta, Ian McDougallilta, Doug Parkerilta, Paul Ruhlandilta, Ray Sikoralta, Robert Turnerilta, Dick Grovelta, Lalo Schifrinilta ja muilta säveltäjiltä. Robbinsin omien sävellysten joukossa on muun muassa elokuvamusiikkia.

## Lähteet
Redferne Hollinshead

**Percy Redferne Hollinshead** (1885 Eye, Suffolk, Englanti – 6. lokakuuta 1937 New York, New York, Yhdysvallat) oli laulaja, äänialaltaan tenori. Hänen isänsä oli baptistipappi, joka perheineen muutti Kanadaan Redfernen ollessa kuusivuotias.

Hollinshead opiskeli Lontoossa Giovanni Clericin johdolla ja palasi Torontoon, jossa toimi laulajana ja opetti Hambourgin konservatoriossa. Hän myös itse suoritti opintoja samaisessa konservatoriossa Giuseppe Carbonin johdolla. Hollinshead oli Adanac-kvartetin jäsen. Vuonna 1917 hän asettui New Yorkiin, jossa hän seurasi Dan Beddoeta Broadwayn Grace-kirkon tenorisolistina vuonna 1922. Hän toimi tässä tehtävässä kuolemaansa saakka. Hän lauloi ahkerasti radiossa myöhempinä vuosinaan ja levytti American Singersin tenorina vuoden 1926 jälkeen.

## Lähteet
Armon aika

**Armon aika** on vuonna 1999 valmistunut Jaakko Pyhälän ohjaama suomalainen elokuva, joka kertoo spitaalisten ja mielisairaiden eristykseen käytetystä saaresta 1700-luvulla. Elokuvaa kävi katsomassa teatterissa 330 katsojaa. Ensimmäisessä televisioesityksessä sillä oli jo 233&nbsp;000 katsojaa.

Käsikirjoittaja Heikki Vuento kertoi lehdistöesitteessä saaneena tarinaan kimmokkeen luettuaan Seilin saaresta, mutta se on kuvattu Viron Napesaaressa.

## Lähteet
Härmän lukio

**Härmän lukio** on Kauhavalla toimiva oppilaitos. Se sijaitsee Alahärmän keskustassa. Lukion lisäksi samoissa tiloissa toimii Alahärmän yhtenäiskoulu.
Lukion rehtorina toimii historian ja yhteiskuntaopin opettaja Toni Uusimäki ja vararehtorina Sari Saari.

Vuoteen 2008 saakka koulutuksen järjestäjänä toimi Alahärmän kunta. Vuoden 2009 alusta Kauhavan kaupunki. 

## Aiheesta muualla
* Kotisivut
Holger Rotkirch

**Holger Bertil Rotkirch** (s. 6. maaliskuuta 1937 Helsinki) on suomalainen juristi, ulkoasiainneuvos ja suurlähettiläs.

Rotkirchin vanhemmat olivat Bertil Carl Rotkirch ja Astrid Martha Elisabeth Rotkirch. Hän valmistui oikeustieteen kandidaatiksi Helsingin yliopistosta 1960 ja suoritti Master of Laws-tutkinnon kansainvälisessä oikeudessa Harvardin yliopistossa 1965.

Rotkirch oli lakimiehenä Hannes Snellmanin asianajotoimistossa 1961 ja sitten pankkiiriliike Ane Gyllenberg Oy:n lakimiehenä 1962–1966. Hän oli sitten Yleisradiossa lainopillisena neuvonantajana 1966–1969 ja hallinto-osaston johtajana 1969–1970.

Rotkirch oli Suomen ulkoministeriön palveluksessa 1970–2002. Hän oli Suomen Strasbourgissa olevan Euroopan neuvoston pysyvän edustuston päällikkönä 1991–1994 ja ulkoministeriön oikeudellisen osaston päällikkönä 1994–2002. Hän jäi eläkkeelle 2002.

Holger Rotkirch on ollut naimisissa vuodesta 1963 kääntäjä ja toimittaja Kristina Ellen Wittingin kanssa. Heillä on neljä lasta joista yksi on Väestöliiton johtaja Anna Rotkirch.

## Toimitustöitä
* *Kansat ja oikeus: aikamme kehittyvä kansainvälinen oikeus*; toim. Kari Joutsamo, Allan Rosas, Holger Rotkirch. Tammi, Helsinki 1980

## Lähteet
Liuskakääpä

**Liuskakääpä** (*Osteina obducta*, syn. *Oligoporus obductus*) on yksivuotinen kääpälaji, joka aiheuttaa ruskolahoa ennen kaikkea puutavaralle. Se on harvinainen, ja esiintymisalue on lähinnä Euraasian havumetsissä. Suomesta laji on löydetty vain Paraisilta kesällä 2018.

Liuskakäävän itiöemä on vaalea, joskus kellansävyinen, aluksi nahkamaisen pehmeä, mutta vanhemmiten muuttuu luumaisen kovaksi. Alapinta on valkoinen. Itiöemän liuskat pyrkivät kääntymään torvimaisiksi, ja niiden pillit ovat pieniä. Laji ei ole ruokasieni.  

## Lähteet
Khalifan kansainvälinen stadion

**Khalifan kansainvälinen stadion** (, ) on Al-Rayyanissa Qatarissa sijaitseva yleisurheilu- ja jalkapallostadion.

Stadionin yleisökapasiteetti on noin 48 000, ja se on nimetty Khalifa ibn Hamad Al Thanin mukaan. Stadion toimii Qatarin jalkapallomaajoukkueen kotikenttänä. Stadionilla järjestettiin yleisurheilun maailmanmestaruuskilpailut 2019, ja se oli myös yksi jalkapallon MM-kilpailujen 2022 pelipaikoista.

## Historia
Stadion avattiin vuonna 1976, jolloin siellä pelattiin enimmäkseen jalkapallo-otteluita, mutta stadionilla pystyttiin järjestämään eri urheilulajeihin sopivia tapahtumia. Vuonna 2005 stadion kunnostettiin ja laajennettiin vuoden 2006 Aasian kisoja varten. Stadionin länsipuolelle rakennettiin katto ja itäpuolelle rakennettiin iso kaari, jota hyödynnettiin kisojen avajaisseremoniassa.

Vuonna 2014 stadion meni remonttiin, joka valmistui toukokuussa 2017. Remontissa stadionin itäpuolen katsomot katettiin, liiketilaa laajennettiin ja stadionille rakennettiin ilmastointijärjestelmä.

## Kuvagalleria

Kuva:Asian Games Doha 2006 fireworks.jpg|Aasian kisojen avajaiset.
Kuva:Khalifa International Stadium interior night 2009 Emir Cup.jpg|Stadion vuonna 2009.
Kuva:Khalifa Stadium, Doha, Brazil vs Argentina (2010).jpg|Stadion vuonna 2010.


## Lähteet
Minna Grusander

**Minna Grusander** (s. 22. maaliskuuta 1989 Salo) on suomalainen vapaaottelija. Hän ottelee hiukkassarjassa () eli alle 47,6-kiloisissa. 

## Ura
Grusander aloitti vapaaotteluharrastuksen vuonna 2012 ilman aiempaa kamppailulajitaustaa. Hän otteli ensimmäisen ottelunsa amatöörinä huhtikuussa 2014 ja voitti seuraavan vuoden heinäkuussa kultaa International Mixed Martial Arts Federationin (IMMAF) järjestämissä amatöörien maailmanmestaruuskilpailuissa Las Vegasissa. Hän voitti kilpailujen ensimmäisessä ottelussaan brittiläisen Amy O’Maran teknisellä tyrmäyksellä, toisessa yhdysvaltalaisen Codie Warehamin käsilukolla ja kolmannessa, loppuottelussa, italialaisen Maria Vittoria Colonnan tuomariston yksimielisellä päätöksellä. Hän oli voittanut aiemmin samana vuonna myös amatöörien suomenmestaruuden. Grusander otteli tuohon aikaan korsisarjassa () eli alle 52,2 kiloisissa. 

Grusander otteli ensimmäisen ottelunsa ammattilaisena lokakuussa 2015 Fight Night Finlandin FNF 10 -tapahtumassa. Hän voitti ruotsalaisen Iman Darabin tuomariston hajaäänin. Seuraavista viidestä ottelustaan hän voitti neljä ja hävisi yhden. Ainoa tappio tuli helmikuussa 2017 Pancrase-organisaation Pancrase 284 -tapahtumassa japanilaista Syuri Kondoa vastaan. Grusander hävisi ottelun tuomariston yksimielisellä päätöksellä. Helmikuussa 2018 hän teki kuuden ottelun sopimuksen yhdysvaltalaisen Invicta Fighting Championships -organisaation kanssa. Hän otteli ensimmäisen ottelunsa Invictassa maaliskuun 2018 Invicta FC 28 -tapahtumassa Salt Lake Cityssä ja voitti brasilialaisen Fernanda Priscila Barros Pinheiron teknisellä tyrmäyksellä. Ottelu oli myös Grusanderin ensimmäinen uudessa painoluokassa, hiukkassarjassa. 

Heinäkuussa 2018 Grusander otteli Invictan hiukkassarjan mestaruudesta Invicta FC 30 -tapahtumassa Kansas Cityssä yhdysvaltalaista Jinh Yu Freyta vastaan. Hän hävisi ottelun tuomariston yksimielisellä päätöksellä, pistein 46–49, 47–48 ja 47–48. 

Grusanderin seura on turkulainen Finnfighter’s Gym. Häntä valmentavat Aleksi Kainulainen ja Sami Sakko.

## Yksityiselämä
Grusander asuu Turussa ja hänellä on kaksi lasta. Vapaaottelun lisäksi Grusander on harrastanut muun muassa koripalloa ja uintia. Hän on ollut koripallossa myös erotuomari.

## Ammattilaisottelut

## Lähteet

## Aiheesta muualla
*
Miesten kokoonpanot koripallossa kesäolympialaisissa 1992

## A-lohko
### Angola
* Benjamim Romano
* Aníbal Moreira
* Ângelo Victoriano
* Benjamim Ucuahamba
* Herlánder Coimbra
* Manuel Sousa
* Víctor de Carvalho
* Nelson Sardinha
* David Dias
* Paulo Macedo
* José Guimarães
* Jean-Jacques da Conceição
* Valmentaja: Victorino Silva Cunha

### Brasilia
* Paulinho Villas Boas
* Jorge Guerra
* Gerson Victalino
* João Vianna
* Rolando Ferreira
* Ricardo Cardoso Guimarães
* Maury de Souza
* Marcel de Souza
* Aristides dos Santos
* Wilson Minuci
* Oscar Schmidt
* Israel Andrade
* Valmentaja: José Medalha

### Espanja
* Jordi Villacampa
* José Ángel Arcega
* José Biriukov
* Rafael Jofresa
* Andrés Jiménez
* Santiago Aldama
* Tomás Jofresa
* Xavi Fernández
* Alberto Herreros
* Juan Antonio Orenga
* Quique Andreu
* Juan Antonio San Epifanio
* Valmentaja: Antonio Díaz-Miguel

### Kroatia
* Dražen Petrović
* Velimir Perasović
* Danko Cvjetičanin
* Toni Kukoč
* Vladan Alanović
* Franjo Arapović
* Žan Tabak
* Stojko Vranković
* Alan Gregov
* Arijan Komazec
* Dino Rađa
* Aramis Naglić
* Valmentaja: Petar Skansi

### Saksa
* Gunther Behnke
* Henrik Rödl
* Armin Andres
* Stephan Baeck
* Arnd Neuhaus
* Henning Harnisch
* Uwe Blab
* Detlef Schrempf
* Hansi Gnad
* Kai Nürnberger
* Jens Kujawa
* Mike Jackel
* Valmentaja: Svetislav Pešić

### Yhdysvallat
* David Robinson
* Patrick Ewing
* Larry Bird
* Scottie Pippen
* Michael Jordan
* Clyde Drexler
* Karl Malone
* John Stockton
* Chris Mullin
* Charles Barkley
* Earvin "Magic" Johnson
* Christian Laettner
* Valmentaja: Chuck Daly

## B-lohko
### Australia
* John Dorge
* Mike McKay
* Phil Smyth
* Larry Sengstock
* Damian Keogh
* Leroy Loggins
* Andrew Gaze
* Shane Heal
* Mark Bradtke
* Luc Longley
* Andrew Vlahov
* Ray Borner
* Valmentaja: Adrian Hurley

### Liettua
* Valdemaras Chomičius
* Alvydas Pazdrazdis
* Arūnas Visockas
* Darius Dimavičius
* Romanas Brazdauskis
* Gintaras Krapikas
* Rimas Kurtinaitis
* Arvydas Sabonis
* Artūras Karnišovas
* Šarūnas Marčiulionis
* Gintaras Einikis
* Sergėjus Jovaiša
* Valmentaja: Vladas Garastas

### Kiina
* A Dijiang
* Li Chunjiang
* Wang Zhidan
* Sun Jun
* Hu Weidong
* Song Ligang
* Wu Qinglong
* Sun Fengwu
* Ma Jian
* Zhang Yongjun
* Shan Tao
* Gong Xiaobin
* Valmentaja: Jiang Xingquan

### Puerto Rico
* José Ortiz
* Federico López
* Raymond Gausse
* Edwin Pellot
* Jerome Mincy
* James Carter
* Javier Colón
* Ramón Rivas
* Mario Morales
* Édgar de León
* Eddie Casiano
* Richard Soto
* Valmentaja: Raymond Dalmau

### Venezuela
* Víctor Díaz
* David Díaz
* Melquíades Jaramillo
* Nelson Solórzano
* Rostyn González
* Luis Jiménez
* Sam Shepherd
* Carl Herrera
* Omar Walcott
* Gabriel Estaba
* Iván Olivares
* Alex Nelcha
* Valmentaja: Julio Toro

### Yhdistynyt joukkue
* Gundars Vētra
* Sergei Bazarevitš
* Igors Miglinieks
* Vladimir Gorin
* Sergei Panov
* Valeri Tihonenko
* Viktor Berežnyi
* Vitali Nosov
* Dmitri Suharev
* Elšad Gadašev
* Oleksandr Volkov
* Oleksandr Bilostinnyi
* Valmentaja: Juri Selihov

## Lähteet
* Olympic Basketball Tournament 1992 – National Squads linguasport.com
Saariston lapset ja hylje

**Saariston lapset ja hylje** on vuonna 1964 ensi-iltansa saanut lastenelokuva.

## Näyttelijät

## Lähteet
Francis Uzoho

**Francis Odinaka Uzoho** (s. 28. lokakuuta 1998 Nwangele) on nigerialainen jalkapallomaalivahti. Hän edustaa Espanjan pääsarjassa pelaavaa Deportivo de La Coruñaa. Uzoho on voittanut Nigerian maajoukkueessa alle 17-vuotiaiden maailmanmestaruuden.

## Maajoukkueura
Uzoho oli mukana varamaalivahdin roolissa 14-vuotiaana alle 17-vuotiaiden maailmanmestaruuskilpailuissa 2013, jossa Nigeria voitti maailmanmestaruuden.

Hän pelasi ensimmäisen maaottelunsa Nigerian paidassa 14. marraskuuta 2017 harjoitusottelussa Argentiinaa vastaan.

Kesäkuussa 2018 Uzoho valittiin Nigerian maajoukkueeseen 2018 MM-kilpailuihin Venäjälle. Hän toimi myös maansa ykkösmaalivahtina.

## Lähteet
Levomefoolihappo

**Levomefoolihappo** eli **5-metyylitetrahydrofolaatti** (C20H25N7O6) on heterosyklinen orgaaninen yhdiste. Levomefoolihappo on foolihapon biologisesti aktiivinen muoto.

## Muodostuminen elimistössä ja biologinen rooli
Ihmisen elimistössä foolihappo metaboloituu ensin 5,10-metyleenifoolihapoksi, jonka metyleenitetra&shy;hydro&shy;folaatti&shy;reduktaasientsyymi pelkistää levomefoolihapoksi. Elimistö käyttää levomefoolihappoa ja homokysteiiniä metioniinisyntaasin katalysoimassa reaktiossa, jossa muodostuu metioniinia ja tetrahydrofoolihappoa. Levomefoolihappo myös pelkistää haitallisia peroksinitriittejä. Levomefoolihappoa on tutkittu käytettäväksi masennuksen hoidossa apuaineena masennuslääkkeiden lisäksi. Yhdistettä on tutkittu myös ilman masennuslääkkeitä, mutta tällöin se ei ole tehokas.

## Lähteet

## Aiheesta muualla
*DrugBank: Levomefolic acid 
*Kyoto Encyclopedia of Genes and Genomes (KEGG): Levomefolic acid 
*ChemBlink: Levomefolic acid
Tatarstanin kansalliskirjasto

**Tatarstanin kansalliskirjasto** (; ) on Kazanin kaupungissa toimiva Tatarstanin tasavallan kansalliskirjasto.

## Lähteet

## Aiheesta muualla
*National Library of the Republic of Tatarstan: History   (kitaphane.tatarstan.ru)
Taiwanin kansallinen keskuskirjasto

**Taiwanin kansallinen keskuskirjasto** (, pinyin: *Guójiā Túshūguǎn*) on Taipein kaupungissa toimiva Taiwanin kansalliskirjasto. Se on eräs VIAF-auktoriteettitunnisteita laativista kansalliskirjastoista.

## Historiaa

### Kirjaston alkuvuodet Manner-Kiinassa (1933-1949)
Kansallinen keskuskirjasto perustettiin vuonna 1933 Kiinan tasavallan Nanjingissa ja samana vuonna kansallisen keskuskirjaston valmistelua varten vuokrattiin tilat. Kiinassa painettujen kirjojen vapaakappaleita koskava laki säädettiin. Helmikuussa 1936 kirjasto muutti uusiin tiloihin ja syyskuussa 1936 toiminnot avattiin yleisölle.

Elokuussa 1937 japanilaisten ilmahyökkäyksen seurauksena kirjasto lopetti palvelutoimintansa; keskeisimmät kirjat pakattiin säilytyslaatikoihin ja vietiin turvaan salassa pidettyyn arkistoon nyttemmin Nanjingin kaupunginmuseona toimivan palatsirakennukseen (; *Cháotiān Gōng*). Saman vuoden marraskuussa tuli käsky kokoelman siirtämisestä länteen. Ainoastaan puolet aineistosta saatiin valmistelluksi siirtoa varten; nämä siirrettiin Kiinan lounaisosaan, ja ne saapuivat Chongqingiin helmikuussa 1938. Myös maan kansallismielinen hallitus siirtyi samaan kaupunkiin. Toistuvien Japanin ilmavoimien hyökkäysten seurauksena kokoelmat evakuoitiin Jiangjinin piirikunnan Baishan kaupunkiin. Heinäkuussa kansallisen keskuskirjaston valmisteluvaihe katsottiin päättyneeksi ja kansallinen keskuskirjasto virallisesti perustetuksi. Kansallinen hallitus sääti 16. lokakuuta 1938 säännöstön kansalliselle keskuskirjastolle, jolloin kirjaston laillinen perusta oli luotu. 

Japania vastaan käytyjen sotavuosien aikana kirjastolle hankittiin yli 15&nbsp;000 nimikettä harvinaisia kiinankielisiä kirjoja. 

Keisarillisen Japanin antautumisen jälkeen (syyskuussa 1945) kansallinen keskuskirjasto keräsi sodan seurauksena hajautuneita aineistojaan ja uutta aineistoa eri tahoilta, mukaan luettuna Japanin hallitukselta. Kirjasto palasi Nanjingiin, jossa toiminnot avattiin toukokuussa 1946.

Manner-Kiinan lähteiden mukaan Taiwaniin siirrettiin 130&nbsp;000 harvinaista kiinankielistä nimikettä. Jäljelle jäänyt kirjasto Nanjingissa siirtyi kommunistisen Nanjingin sotatilahallinnon valvontaan.

*(Artikkeli on keskeneräinen. Artikkelin pohjaversiosta uupuu toistaiseksi muun muassa historia ja tilat Taiwanin saarella.)*

## Lähteet

   
## Aiheesta muualla

*Kotisivut  (ncl.edu.tw)
Grid-verkko

**Grid-verkko** tai **Grid-laskenta** () on tietotekniikassa ja tietojärjestelmätieteessä nimitys tieteelliseen laskentaan käytettävälle tietokoneryhmälle. Carl Kesselman ja Ian Foster ovat määritelleet grid-verkkoa vuonna 1998: "laitteiston ja ohjelmiston infrastruktuuri, joka tuottaa luotettavia, täsmällisiä ja edullisia pääsyjä korkeatasoisiin laskennallisiin ominaisuuksiin".

Verkkoa voi määritellä sanoilla:
* hajautettu
* koordinoitu jakaminen
* suuri mittakaava
* ei-triviaali

Grid-verkon kehitykseen ovat vaikuttaneet rinnakkaislaskennan ja hajautetun laskennan tutkimukset.

CERN toimii grid-laskentaverkon *tier 0* -keskuksena. Raakadata ja esikäsitelty data välitetään yhdelletoista eri maissa sijaitseville 1-tason *tier 1* -keskukselle.

## Lähteet

## Kirjallisuutta
*
Peppi Pitkätossu seitsemällä merellä

**Peppi Pitkätossu seitsemällä merellä** on vuonna 1970 ensi-iltansa saanut lastenelokuva.

## Juoni lyhyesti
Peppi, Tommi ja Annika löytävät rannalta pullopostin, jossa Pepin isä, kapteeni Pitkätossu, kertoo olevansa merirosvo Veri-Sventen vankina. Peppi ystävineen lähtee seitsemälle merelle pelastamaan hänet.  

## Näyttelijät

## Lähteet
Iran Aseman Airlinesin lento 746

**Iran Aseman Airlinesin lento 746** oli Iran Aseman Airlinesin Iranin sisäinen reittilento Esfahanista Teheraniin. Lennolla 12. lokakuuta 1994 käytetyn Fokker F28-1000:n molemmat moottorit sammuivat äkillisesti 35 minuuttia lentoonlähdön jälkeen. Kone joutui sen seurauksena hallitsemattomaan syöksyyn ja törmäsi 47 sekunnin kuluttua vuoreen. Koneen hylky levisi 300 neliömetrin alueelle.

Lennolla oli 59 matkustajaa ja seitsemän miehistön jäsentä, ja kaikki kuolivat onnettomuudessa. Se on toiseksi pahin Fokker F28:lle sattunut onnettomuus.

## Lähteet
Sambian kansallinen kirjastopalvelu

**Sambian kansallinen kirjastopalvelu** () on Sambian pääkaupungissa Lusakassä toimiva kansalliskirjasto. Kansalliskirjaston johtavana kirjastonhoitajana toimi Robinson K. Bwato (10/2017).

Vuonna 2013 kansalliskirjaston kokoelmissa oli noin 500&nbsp;000 teosta.

Vuonna 2015 Sambian aikuisväestöstä oli lukutaitoisia YK:n kehitysohjelma UNEPin mukaan 63,4 prosenttia.

## Lähteet

## Aiheesta muualla
*Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380)  (sciencedirect.com)
Ruandan kansalliskirjasto

**Ruandan kansalliskirjasto** (, ) on Ruandan pääkaupungissa Kigalissä toimiva kansalliskirjasto. Se on perustettu vuonna 1989. Kansalliskirjasto oli hallinnollisesti Ruandan urheilu- ja kulttuuriministeriön alaisuudessa toimineen Ruandan kirjastopalvelujen () osana vuoteen 2014 asti. Kansalliskirjaston johtajana toimi Janepher Turatsinze (2013).

Vuonna 2014 säädettiin laki Ruandan arkisto- ja kirjastopalveluviraston (, lyh. RALSA) perustamisesta. Tämä viraston vastaa toimivat maan kansallisarkiston, kansalliskirjaston ja julkisten kirjastopalvelujen tuottamisesta. Viraston perustamisvaiheen kotipaikaksi määrättiin Kigali, mutta RALSA:sta vastaavaa ministeriötä ei laissa asetettu.

Kansalliskirjaston toiminta on vuodesta 2012 lähtien keskittynyt samana vuonna käyttöön otettuun uudisrakennukseen, joka tunnetaan yleisesti nimellä **Kigalin yleinen kirjasto** (). Tämän kirjaston synnyttämisessä paikallisella rotary-yhdistyksellä on ollut merkittävä rooli, ja rakennus pystytettiin osin koti- ja ulkomaisin keräysvaroin. 

Kirjaston käyttäjiltä edellytetään liittymismaksun maksamista (10&nbsp;000 Rwf, vuonna 2015). Maksu oikeuttaa lainaamaan kolme teosta kahdeksi viikoksi ja käyttämään nopeampaa laajakaistayhteyttä rakennuksen Internet-kahvilassa päivittäin kolmen tunnin ajan.  

Vuonna 2013 kansalliskirjaston kokoelmissa oli noin 96&nbsp;000 teosta.

Yli 15-vuotiaista ruandalaisista lukutaitoisia oli YK:n kehitysohjelma UNEPin mukaan 70,5 prosenttia vuonna 2015.

## Lähteet

   
## Aiheesta muualla
*Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380)  (sciencedirect.com)
* Kigali Public Library. KN 8 Ave, Kigali, Kacyiru   (rwandaguide.info)
Saariston lapsille tapahtuu

**Saariston lapsille tapahtuu** on vuonna 1966 ensi-iltansa saanut lastenelokuva.

## Näyttelijät

## Lähteet
Peppi Pitkätossu (televisiosarja)

**Peppi Pitkätossu** () on vuonna 1969 ensiesityksensä saanut televisiosarja.

## Jaksot
# Peppi muuttaa Huvikumpuun
# Peppi toimii nuuskijana ja menee kahvikutsuille
# Peppi menee kauppoihin
# Peppi järjestää huviretken
# Pepin luona käy varkaita
# Peppi menee sirkukseen
# Peppi ja ensilumi
# Pepin joulu
# Peppi keksii pönkin
# Pepin ilmapalloreitti
# Peppi on haaksirikkoutunut
# Peppi pitää läksiäiset
# Peppi nousee laivaan

## Näyttelijät
* Inger Nilsson - Peppi Pitkätossu
* Maria Persson - Annika
* Pär Sundberg - Tommi
* Margot Trooger - rouva Rissanen
* Hans Clarin - Jymy-Juntunen
* Paul Esser - Kukkanen
* Ulf G. Johnsson - Kling
* Göthe Grefbo - Klang
* Öllegård Wellton - Tommin ja Annikan äiti
* Fredrik Ohlsson - Tommin ja Annikan isä
* Beppe Wolgers - kapteeni Efraim Pitkätossu

## Lähteet
Mikko-Olavi Seppälä

**Mikko-Olavi Seppälä** (s. 1975) on suomalainen historiantutkija ja teatteritieteen dosentti. Hän on kirjoittanut useita tieteellisiä ja yleistajuisia teatteri- ja kulttuurihistoriaa käsitteleviä teoksia. Hän teki väitöskirjansa vuonna 2007 suomalaisen työväenteatterin varhaisvuosista.

Seppälä on runoilija Aale Tynnin tyttärenpoika. Seppälä on kirjoittanut äitinsä Riitta Seppälän kanssa Tynnin elämäkerran *Aale Tynni: hymyily, kyynel, laulu.*

## Teokset
*
*
*
*
*
*
*
*
*
*
*
*

## Lähteet
Baikal Airlinesin lento 130

**Baikal Airlinesin lento 130** oli Baikal Airlinesin Venäjän sisäinen reittilento Irkutskista Moskovaan. Lennolla 3. tammikuuta 1994 käytetyn Tupolev Tu-154M:n vioittunut starttimoottori sytytti nousun aikana tulipalon, joka vaurioitti koneen hydraulijärjestelmiä. Miehistö menetti lopulta koneen hallinnan, ja se syöksyi maatilalle Mamonyn kylässä Irkutskin alueella.

Lennolla oli 115 matkustajaa ja yhdeksän miehistön jäsentä, jotka kaikki kuolivat maahansyöksyssä. Lisäksi onnettomuudessa kuoli yksi maatilan työntekijä, eli yhteensä 125 ihmistä. Se on Venäjän neljänneksi pahin lento-onnettomuus.

## Lentokone
Onnettomuuskone oli Tupolevin vuonna 1989 valmistama Tu-154M (rekisteritunnus RA-85656, valmistenumero 89A801). Se toimitettiin Aeroflotin Itä-Siperian osastolle 23. toukokuuta 1989, ja se siirtyi Neuvostoliiton hajottua Baikal Airlinesille vuonna 1992.

## Tapahtumat
Moottorien käynnistäminen ennen onnettomuuslentoa kesti lähes 17 minuuttia, ja epäonnistuneita käynnistysyrityksiä tehtiin viisi. Keskimmäistä moottoria käynnistettäessä sen turbokompressori lähti pyörimään kahdesti, vaikka miehistö ei ollut kytkenyt sitä päälle. Moottorien käynnistämisen jälkeen ohjaamossa syttyi starttimoottorin vikatilasta kertova varoitusvalo, joka ei sammunut, vaikka miehistö käytti starttimoottorin sammutuskytkintä. Tu-154:n toimintaohjeisiin ei ollut kirjattu toimenpiteitä tällaisen tilanteen varalle, ja miehistö päättelikin varoituksen olevan virheellinen, koska he uskoivat, että starttimoottori voi käydä vain moottoreita käynnistettäessä. Todellisuudessa starttimoottorin paineilmaventtiilin oli rikkonut moottoriin joutunut vierasesine, ja moottorista tuleva kuuma ilma pyöritti starttimoottorin turbiinia yli 40&nbsp;000 kierrosta minuutissa.

Moottorien toiminta käynnistyksen jälkeen vaikutti normaalilta, ja lento 130 lähti Irkutskista kello 11.59 paikallista aikaa. Koneen noustua 4&nbsp;000 metriin starttimoottorin turbiini hajosi räjähdysmäisesti 3 minuuttia 45 sekuntia lentoonlähdön jälkeen. Se vaurioitti keskimmäisen moottorin ilma-, polttoaine- ja öljyletkuja sekä hydraulijärjestelmiä. Polttoaineen virtaus moottoriin loppui, jolloin moottori sammui. Lisäksi moottorissa syttyi tulipalo, jota vuotava polttoaine ja öljy ruokkivat. Miehistö käytti moottorin palonsammutusjärjestelmää, mutta kun palo ei sammunut, he päättivät tehdä pakkolaskun Irkutskiin.

Koneen lähestyessä Irkutskia kaikki kolme vaurioitunutta hydraulijärjestelmää tyhjenivät, jolloin koneen hallintalaitteet lakkasivat toimimasta. Miehistö ilmoitti kello 12.07.40 menettäneensä koneen hallinnan, ja se syöksyi 12.08.38 maahan maatilalla Mamonyn kylässä Irkutskin alueella. Koneella oli tällöin nopeutta 510 kilometriä tunnissa. Kaikki 115 matkustajaa ja yhdeksän miehistön jäsentä kuolivat maahansyöksyssä, minkä lisäksi myös yksi maatilan työntekijä ja kymmeniä lehmiä sai surmansa.

## Lähteet
Halina Aszkiełowicz-Wojno

**Halina Aszkiełowicz-Wojno** (4. helmikuuta 1947 Słupsk – 22. kesäkuuta 2018) oli puolalainen lentopalloilija. Hän pelasi Puolan naisten lentopallomaajoukkueessa 1965–1973 ja voitti pronssimitalin Meksikon olympialaisissa 1968, hopeaa vuoden 1967 EM-kisoista ja pronssia vuoden 1971 EM-kisoista.

## Lähteet

## Aiheesta muualla